આ ઉપરાંત ઇષિરા પરીખ અને `આનર્ત' નૃત્યવૃંદે ઉમાશંકરનાં કાવ્યો નૃત્યરૂપે રજૂ કર્યાં હતાં. શાસ્ત્રીય, સુગમ અને લોકસંગીતના કલાકારોએ એમનાં ગીતો ગાયાં હતાં તેમજ એમની યુવાવસ્થામાં 1929થી 1931 દરમ્યાન એક સત્યાગ્રહી તરીકે કુટુંબીજનોને લખેલા પત્રોનું વાંચન કરવામાં આવ્યું હતું. ઉમાશંકર જોશી જન્મશતાબ્દી સમિતિ તરફથી આ પ્રસંગે ઉમાશંકરનાં જીવન સાહિત્ય અને વિચાર પર તૈયાર કરવામાં આવેલું પ્રદર્શન હવે ગુજરાતભરમાં વિવિધ શૈક્ષણિક અને સાહિત્યિક સંસ્થાઓમાં ફરતું રહેશે.